[{"text_idx": "#000003", "text": "Raadioteatri dokumentaalsari \"Ukraina lood\" ra\u0308a\u0308gib po\u0303genike to\u0303estisu\u0308ndinud lugusid. Sonja loo esitab Hanna Jaanovits."}, {"text_idx": "#000004", "text": "Vikerraadios tuleb alates 27. veebruarist viiel ja\u0308rjestikusel pa\u0308eval esitamisele Raadioteatris salvestatud dokumentaalsari \"Ukraina lood\", kus na\u0308itlejate esituses ko\u0303lavad to\u0303estisu\u0308ndinud lood eelmisel aastal Ukrainast Eestisse jo\u0303udnud so\u0303japo\u0303genikelt. \"Ukraina lood\" toob kuulajateni viie so\u0303japo\u0303geniku loo. Kuigi nimed nendes lugudes on muudetud, on tegemist dokumentaalmaterjaliga, mis kogutud so\u0303ja eest Eestisse po\u0303genenud inimestelt. Oma lugu jagavad 1976. aastal su\u0308ndinud Oksana, kes oli so\u0303ja puhkedes u\u0308ks esimesi Eestisse jo\u0303udnud po\u0303genikke; 1984. aastal su\u0308ndinud Anna, kes tuli Tallinna Kiievi eeslinnast Vo\u0303s\u030cnevest koos 17-aastase tu\u0308tre ja kassiga; 1999. aastal su\u0308ndinud Viktor, kes to\u0308o\u0308tas kuni so\u0303ja puhkemiseni Mariupoli Draamateatris na\u0308itlejana; 2004. aastal su\u0308ndinud Sonja, kellel tuli Eestis kooliteed ja\u0308tkata; 1974. aastal su\u0308ndinud Tanja, kes elas kuni so\u0303ja puhkemiseni Mariupolis ja rajas sinna spaa, mis oli u\u0308ks esimesi Ukrainas. Dokumentaalsarja eestvedajad on Mari-Liis Lill ja Priit Po\u0303ldma."}, {"text_idx": "#000007", "text": "Raadioteatris salvestatud lugusid esitavad na\u0308itlejad Harriet Toompere, Ursula Ratasepp, Laurits Martin Muru, Hanna Jaanovits ja Terje Pennie. Dokumentaalsarja helikujunduse autor on Veiko Tubin, helirez\u030cisso\u0308o\u0308rid Ku\u0308lli Tu\u0308li ja Ku\u0308lliki Valdma, produtsent Tiina Vilu. \"Ukraina lood\" ko\u0303lab Vikerraadio eetris alates 27. veebruarist esmaspa\u0308evast reedeni \"Ja\u0308rjejutu\" ajal kell 11.30 ja kordusena kell 22.30. Klassikaraadio toob lood kuulajateni 6.-10. ma\u0308rtsil kell 16.30. Ettevalmistamisel on ka sarja venekeelne versioon, mis jo\u0303uab kevadel Raadio 4 eetrisse. \"Ukraina lood\" ja teised Raadioteatris salvestatud ja\u0308rjejutud ning kuuldema\u0308ngud on ja\u0308relkuulatavad Raadioteatri mobiilia\u0308pis ja kodulehel "}, {"text_idx": "#000022", "text": "Trumpi puudumine debatilt pa\u0308lvis teiste kandidaatide kriitikat"}, {"text_idx": "#000023", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]